ᱯᱩᱨᱤ
ᱯᱩᱨᱤ ᱫᱚ ᱳᱰᱤᱥᱟ ᱨᱮᱭᱟᱜ ᱢᱤᱫ ᱵᱟᱡᱟᱨ ᱟᱨ ᱯᱩᱨᱤ ᱦᱚᱱᱚᱛ ᱨᱮᱭᱟᱜ ᱥᱚᱫᱚᱨ ᱢᱚᱦᱚᱠᱩᱢᱟ ᱠᱟᱱᱟ ᱟᱨ ᱦᱮᱰᱠᱣᱟᱴᱚᱨ ᱦᱚᱸ ᱠᱟᱱᱟ ᱾ [᱑][᱒][᱓] ᱱᱚᱣᱟ ᱫᱚ ᱵᱚᱝᱜᱚᱯᱥᱟᱜᱚᱨ ᱫᱷᱟᱨᱮ ᱨᱮ ᱟᱨ ᱯᱚᱱᱚᱛ ᱨᱟᱡᱽᱜᱟᱲ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱖᱐ ᱠᱤᱞᱚ ᱢᱤᱴᱚᱨ (᱓᱗ ᱢᱟᱭᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱵᱟᱹᱲᱛᱤ ᱫᱚ ᱡᱚᱜᱚᱱᱱᱟᱛᱷ ᱢᱩᱫᱽᱨᱤ ᱞᱟᱹᱜᱤᱫ ᱡᱮᱜᱮᱛ ᱨᱮ ᱩᱯᱨᱩᱢ ᱮ ᱟᱢᱮᱴ ᱟᱠᱟᱫ-ᱟ ᱾ ᱥᱤᱧᱚᱛ ᱨᱮᱭᱟᱜ ᱯᱩᱱᱭᱟᱹ ᱢᱩᱲᱩᱛ ᱵᱚᱸᱜᱟ ᱛᱷᱟᱱ ᱠᱷᱚᱱ ᱯᱩᱨᱤ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱡᱚᱜᱚᱱᱱᱟᱛᱷ ᱯᱩᱨᱤ ᱢᱮᱱᱛᱮ ᱦᱚᱸ ᱧᱩᱛᱩᱢ ᱪᱟᱢᱯᱟᱴᱟᱣ ᱟᱠᱟᱱᱟ ᱾
ᱯᱩᱨᱤ ᱨᱮᱭᱟᱜ ᱮᱴᱟᱜ ᱧᱩᱛᱩᱢ ᱫᱚ ᱥᱨᱤᱠᱷᱮᱛᱨᱚ ᱟᱨ ᱡᱚᱜᱚᱱᱱᱟᱛᱷ ᱢᱩᱫᱽᱨᱤ ᱨᱮᱭᱟ ᱮᱴᱟᱜ ᱧᱩᱛᱩᱢ ᱫᱚ ᱵᱚᱰᱚᱫᱮᱣᱲᱚ ᱢᱮᱱᱛᱮ ᱦᱚᱸ ᱢᱮᱱᱟᱜ-ᱟ ᱾ ᱑᱘᱐᱓ ᱥᱟᱞ ᱴᱟᱭᱚᱢ ᱠᱷᱚᱱ ᱥᱤᱧᱚᱛ ᱨᱮᱭᱟᱜ ᱯᱷᱩᱨᱜᱟᱹᱞ ᱫᱷᱟᱹᱵᱤᱡ ᱯᱩᱨᱤ ᱢᱩᱫᱽᱨᱤ ᱫᱚ ᱤᱸᱜᱽᱨᱟᱹᱡᱽ ᱠᱚᱣᱟᱜ ᱜᱚᱵᱚᱞ ᱨᱮ ᱛᱟᱦᱮᱸ ᱠᱟᱱᱟ ᱾ ᱢᱩᱫᱽᱨᱤ ᱨᱮᱭᱟᱜ ᱨᱤᱛ ᱵᱤᱦᱤᱛ ᱫᱚ ᱜᱚᱡᱚᱯᱚᱛᱤ ᱵᱚᱝᱥᱚ ᱨᱤᱱ ᱨᱟᱡᱟ ᱠᱚ ᱦᱚᱛᱮᱛᱮ ᱱᱤᱛᱚᱜ ᱫᱷᱟᱹᱵᱤᱡ ᱦᱚᱸ ᱢᱟᱱᱟᱣ ᱵᱟᱛᱟᱣ ᱦᱟᱹᱡᱩᱜ ᱠᱟᱱ ᱜᱮᱭᱟ ᱾ ᱱᱚᱣᱟ ᱢᱩᱫᱽᱨᱤ ᱱᱟᱜᱟᱨ ᱨᱮᱫᱚ ᱟᱹᱰᱤᱜᱟᱱ ᱦᱤᱱᱫᱩ ᱢᱚᱴᱷᱚ ᱢᱮᱱᱟᱜ-ᱟ ᱾
ᱥᱤᱧᱚᱛ ᱥᱚᱨᱠᱟᱨᱟᱜ ᱦᱨᱤᱫᱚᱭ (HRIDAY) ᱡᱚᱡᱽᱱᱟ ᱨᱮ ᱪᱤᱱᱦᱟᱹᱣ ᱟᱠᱟᱱ ᱵᱟᱨᱚᱵᱟᱹᱴᱤ ᱵᱟᱡᱟᱨ ᱛᱟᱞᱟᱨᱮ ᱯᱩᱨᱤ ᱢᱤᱫᱴᱟᱹᱝ ᱠᱟᱱᱟ ᱾
ᱚᱛᱱᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱩᱨᱤ ᱫᱚ ᱥᱤᱧᱚᱛ ᱨᱮᱭᱟᱜ ᱯᱩᱨᱩᱵᱽ ᱱᱟᱠᱷᱟᱨᱮ ᱵᱚᱝᱜᱚᱯᱥᱟᱜᱚᱨ ᱠᱟᱛᱟᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱵᱚᱝᱜᱚᱯᱥᱟᱜᱚᱨ ᱫᱷᱟᱨᱮᱨᱮ , ᱳᱰᱤᱥᱟ ᱨᱮᱭᱟᱜ ᱨᱟᱡᱽᱜᱟᱲ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱖᱐ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱨᱮᱭᱟᱜ ᱫᱩᱠᱷᱤᱱ-ᱯᱩᱨᱩᱵᱽ ᱨᱮᱫᱚ ᱵᱚᱝᱜᱚᱯᱥᱟᱜᱚᱨ, ᱯᱩᱪᱷᱤᱢ ᱨᱮᱫᱚ ᱥᱤᱯᱚᱥᱨᱩᱵᱟᱞᱤ ᱢᱟᱹᱣᱡᱟᱹ, ᱯᱩᱨᱩᱵᱽ ᱨᱮ ᱵᱟᱞᱤᱠᱷᱩᱱᱴᱚ ᱢᱟᱹᱣᱡᱟᱹ, ᱟᱨ ᱩᱛᱚᱨ ᱨᱮ ᱜᱚᱯᱤᱱᱟᱛᱷᱯᱩᱨ ᱢᱟᱹᱣᱡᱟᱹ ᱢᱮᱱᱟᱜ-ᱟ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱟᱞᱮ ᱵᱟᱨᱥᱟᱭ ᱥᱮᱨᱢᱟ ᱢᱟᱬᱟᱝᱨᱮ ᱵᱚᱰᱚᱫᱮᱣᱲᱚ ᱟᱨ ᱜᱩᱱᱰᱤᱪᱟ ᱵᱟᱰᱤ ᱛᱟᱞᱟᱨᱮ ᱵᱟᱝᱠᱤ ᱱᱟᱹᱭ ᱞᱤᱸᱜᱤᱱ ᱠᱟᱱ ᱛᱟᱦᱮᱸᱱ ᱾ ᱥᱤᱧᱚᱛ ᱨᱮᱭᱟᱜ ᱯᱩᱱᱭᱟᱹ ᱥᱚᱱᱚᱛ ᱛᱷᱟᱱ ᱠᱷᱚᱱ ᱯᱩᱨᱤ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱰᱮ ᱫᱚᱨᱮᱭᱟ ᱱᱚᱣᱟ ᱵᱟᱡᱟᱨ ᱨᱮᱭᱟᱜ ᱡᱟᱸᱜᱟᱭ ᱟᱹᱨᱩᱵᱟ ᱾ ᱢᱮᱱ ᱟᱠᱚ ᱫᱚ ᱡᱩᱫᱤ ᱢᱤᱫ ᱦᱚᱲ ᱱᱚᱰᱮ ᱯᱮᱭᱟ ᱢᱟᱦᱟᱸ ᱟᱨ ᱯᱮ ᱧᱤᱫᱟᱹᱭ ᱵᱟᱥᱟᱜ ᱠᱷᱟᱱ ᱩᱱᱤ ᱡᱤᱭᱚᱱ-ᱢᱚᱨᱚᱱ ᱛᱟᱞᱟᱨᱮ ᱢᱩᱠᱛᱤᱭ ᱧᱟᱢᱟ ᱾ ᱯᱩᱨᱤ ᱵᱚᱜᱚᱵᱟᱱ ᱡᱚᱜᱚᱱᱱᱟᱛᱷ, ᱥᱩᱵᱚᱫᱷᱨᱟ ᱟᱨ ᱵᱚᱲᱚᱵᱷᱚᱫᱽᱨᱚᱣᱟᱜ ᱥᱚᱱᱚᱛ ᱱᱟᱜᱟᱨ ᱠᱟᱱᱟ ᱾ ᱦᱤᱱᱫᱩ ᱠᱚᱣᱟᱜ ᱥᱚᱱᱚᱛ ᱯᱩᱱᱭᱟᱹ ᱛᱷᱟᱱ ᱠᱷᱚᱱ ᱯᱩᱨᱤ ᱢᱤᱫᱴᱟᱹᱝ ᱱᱚᱝᱠᱟᱱ ᱛᱷᱟᱱ ᱠᱟᱱᱟ , ᱡᱟᱦᱟᱸᱨᱮ ᱫᱚᱨᱮᱭᱟ ᱨᱮᱭᱟᱜ ᱨᱟᱹᱥᱠᱟᱹ ᱥᱟᱶ-ᱥᱟᱶᱛᱮ ᱫᱷᱚᱨᱚᱢᱮᱛ ᱴᱚᱛᱷᱟ ᱧᱮᱞ ᱨᱮᱭᱟᱜ ᱨᱟᱹᱥᱠᱟᱹ ᱟᱢᱮᱴ ᱧᱟᱢ ᱜᱟᱱᱚᱜ-ᱟ ᱾ ᱯᱩᱨᱤ ᱫᱚ ᱢᱤᱫ ᱱᱚᱝᱠᱟᱱ ᱴᱚᱴᱷᱟ ᱠᱟᱱᱟ ᱡᱟᱦᱟᱸ ᱫᱚ ᱜᱮᱥᱟᱭ ᱥᱮᱨᱢᱟ ᱠᱷᱚᱱ ᱟᱹᱰᱤᱜᱟᱱ ᱧᱩᱛᱩᱢ - ᱱᱤᱞᱜᱤᱨᱤ, ᱱᱤᱞᱟᱫᱽᱨᱤ, ᱱᱤᱞᱟᱪᱚᱞ, ᱯᱩᱨᱩᱥᱚᱛᱚᱢ, ᱥᱚᱸᱠᱷᱠᱷᱮᱛᱨᱚ, ᱥᱨᱤᱠᱷᱮᱛᱨᱚ, ᱡᱚᱜᱚᱱᱱᱟᱛᱷ ᱫᱷᱟᱢ, ᱡᱚᱜᱚᱱᱱᱟᱛᱷ ᱯᱩᱨᱤ - ᱞᱮᱠᱟᱛᱮ ᱩᱯᱨᱩᱢ ᱢᱮᱱᱟᱜ-ᱟ ᱾
ᱧᱮᱢᱮᱞ ᱴᱚᱴᱷᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱡᱚᱜᱚᱱᱱᱟᱛᱷ ᱢᱩᱫᱽᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱣᱟ ᱫᱚ ᱖᱕ ᱢᱤᱴᱚᱨ ᱩᱥᱩᱞ ᱢᱩᱫᱽᱨᱤ ᱯᱩᱨᱤ ᱨᱮᱭᱟᱜ ᱡᱚᱛᱚ ᱠᱷᱚᱱ ᱥᱚᱨᱮᱥ ᱜᱚᱲᱦᱚᱱ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱢᱩᱫᱽᱨᱤ ᱨᱮᱭᱟᱜ ᱵᱮᱱᱟᱣ ᱫᱚ ᱑᱒ ᱟᱱᱟᱜ ᱥᱚᱛᱟᱵᱽᱫᱷᱤ ᱨᱮ ᱪᱚᱰᱜᱚᱝᱜᱚ ᱟᱡᱟᱜ ᱨᱟᱡᱽᱜᱟᱲ ᱫᱩᱠᱷᱤᱱ ᱳᱰᱤᱥᱟ ᱠᱷᱚᱱ ᱛᱟᱞᱟ ᱳᱰᱤᱥᱟ ᱨᱮ ᱩᱪᱟᱹᱲ ᱠᱮᱫ ᱨᱟᱹᱥᱠᱟᱹ ᱛᱮᱭ ᱵᱮᱱᱟᱣ ᱦᱚᱪᱚ ᱞᱮᱫ-ᱟ ᱾ ᱱᱚᱣᱟ ᱢᱩᱫᱽᱨᱤ ᱫᱚ ᱱᱤᱞᱜᱤᱨᱤ ᱵᱩᱨᱩ ᱨᱮᱭᱟᱜ ᱥᱚᱸᱜᱷᱟ ᱨᱮ ᱵᱮᱱᱟᱣ ᱟᱠᱟᱱᱟ ᱾ ᱜᱚᱴᱟᱯᱟᱲᱟ ᱠᱷᱚᱱ ᱒᱐ ᱢᱤᱴᱚᱨ ᱩᱥᱩᱞ ᱠᱟᱸᱛ ᱛᱮ ᱜᱷᱮᱨᱟᱣ ᱟᱠᱟᱱ ᱱᱚᱣᱟ ᱢᱩᱫᱽᱨᱤ ᱨᱮ ᱟᱹᱰᱤᱜᱟᱱ ᱠᱟᱹᱴᱤᱡ-ᱥᱮᱬᱟ ᱢᱩᱫᱽᱨᱤ ᱵᱮᱱᱟᱣ ᱟᱠᱟᱱᱟ ᱾ ᱢᱩᱫᱽᱨᱤ ᱨᱮᱭᱟᱜ ᱢᱩᱪᱟᱹᱫ ᱯᱟᱦᱴᱟ ᱨᱮ ᱨᱟᱭᱨᱤᱛ ᱛᱚᱦᱚᱨ ᱞᱮᱠᱟᱛᱮ ᱵᱮᱱᱟᱣ ᱟᱠᱟᱱ ᱜᱚᱸᱜᱷᱚᱨ, ᱵᱚᱸᱜᱟ ᱠᱷᱩᱸᱫᱽᱲᱤ, ᱟᱨ ᱮᱱᱮᱡ ᱞᱟᱹᱜᱤᱫ ᱵᱮᱱᱟᱣ ᱟᱠᱟᱱ ᱠᱷᱩᱱᱴᱤ ᱟᱱᱟᱜ ᱢᱤᱫ ᱦᱚᱞ ᱢᱮᱱᱟᱜ-ᱟ ᱾ ᱱᱚᱣᱟ ᱢᱩᱫᱽᱨᱤ ᱥᱟᱛᱟᱢ ᱫᱚ ᱥᱟᱹᱨᱤ ᱛᱮᱫᱚ ᱢᱤᱫ ᱦᱟᱦᱟᱲᱟ ᱟᱱᱟᱜ ᱥᱟᱹᱨᱤ ᱠᱟᱱᱟ ᱫᱚ ᱱᱚᱰᱮ ᱫᱚ ᱡᱟᱹᱛᱤ ᱤᱫᱤ ᱠᱟᱛᱮ ᱫᱚ ᱛᱤᱥ ᱦᱚᱸ ᱩᱬᱟᱹᱜ ᱩᱯᱩᱬᱟᱹᱜ ᱵᱷᱮᱫᱽ ᱵᱷᱟᱵᱽ ᱫᱚ ᱵᱟᱹᱱᱩᱜ ᱟᱱᱟ ᱾ ᱥᱚᱲᱚᱠ ᱨᱮᱭᱟᱜ ᱢᱤᱫ ᱯᱟᱦᱴᱟ ᱨᱮ ᱜᱩᱱᱰᱤᱪᱟ ᱢᱩᱫᱽᱨᱤ ᱥᱟᱶ ᱜᱮ ᱵᱚᱜᱚᱵᱟᱱ ᱡᱚᱜᱚᱱᱱᱟᱛᱷ ᱟᱜ ᱥᱤᱛᱩᱝᱱᱟᱝ ᱟᱜ ᱢᱩᱫᱽᱨᱤ ᱢᱮᱱᱟᱜ-ᱟ ᱾ ᱱᱚᱣᱟ ᱢᱩᱫᱽᱨᱤ ᱫᱚ ᱜᱨᱟᱸᱰ ᱨᱳᱰ ᱨᱮᱭᱟᱜ ᱢᱩᱪᱟᱹᱫ ᱨᱮ ᱯᱩᱱ ᱠᱟᱸᱛ ᱵᱷᱤᱛᱨᱤ ᱨᱮ ᱢᱤᱫ ᱵᱟᱜᱟᱱ ᱨᱮ ᱵᱮᱱᱟᱣ ᱟᱠᱟᱱᱟ ᱾ ᱱᱚᱰᱮ ᱫᱚ ᱢᱤᱫ ᱦᱟᱴ ᱞᱟᱹᱜᱤᱫ ᱢᱩᱨᱛᱤ ᱫᱚ ᱢᱤᱫ ᱥᱟᱫᱷᱟᱨᱚᱱ ᱥᱤᱝᱦᱟᱥᱚᱱ ᱨᱮᱠᱚ ᱛᱷᱟᱯᱚᱱ ᱮᱭᱟ ᱾ ᱵᱷᱩᱵᱽᱱᱮᱥᱚᱨ ᱨᱮᱭᱟᱜ ᱞᱤᱝᱜᱚᱨᱟᱡᱽ ᱢᱩᱫᱽᱨᱤ ᱞᱮᱠᱟ ᱜᱮ ᱱᱚᱣᱟ ᱢᱩᱫᱽᱨᱤ ᱨᱮᱦᱚᱸ ᱦᱤᱱᱫᱩ ᱪᱷᱟᱰᱟ ᱠᱟᱛᱮ ᱮᱴᱟᱜ ᱠᱚᱣᱟᱜ ᱵᱚᱞᱚᱱ ᱫᱚ ᱢᱟᱱᱟ ᱜᱮᱭᱟ ᱾ ᱩᱱᱠᱩ ᱫᱚ ᱢᱩᱫᱽᱨᱤ ᱯᱟᱹᱪᱨᱤ ᱵᱟᱦᱨᱮ ᱠᱷᱚᱱ ᱜᱮ ᱧᱮᱞ ᱦᱩᱭ ᱟᱠᱚᱣᱟ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "Orissa reference: glimpses of Orissa," Sambit Prakash Dash, TechnoCAD Systems, 2001
- ↑ "The Orissa Gazette," Orissa (India), 1964
- ↑ "Lonely Planet India," Abigail Blasi et al, Lonely Planet, 2017, ISBN 9781787011991
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- www.puri.nic.in – Official website of Puri District]
- Odisha Tourism
- OTDC
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck knc_Latn bug_Latn ace_Latn sat_Olck eng_Latn lua_Latn nus_Latn